Kabupatèn Pemalang (Carakan: ꦏꦧꦸꦥꦠꦺꦤ꧀ꦥꦼꦩꦭꦁ) iku kabupatèn kang ana ing Provinsi Jawa Tengah. Adohé kira-kira 135 km mengulon saka Semarang. Kabupatèn iki wewatesan karo Sagara Jawa ing sisih lor, Kabupatèn Pekalongan ing sisih wétan, Kabupatèn Purbalingga ing sisih kidul, sarta Kabupatèn Tegal ing sisih kulon.

Kabupatèn Pemalang iki jembaré ana 111.530 Ha lan dibagi 14 Kecamatan. Kecamatan sing paling jembar yaiku Kecamatan Bantarbolang, jembaré 139,19 km2 lan kecamatan sing paling cilik jembaré 26,31 km2 yaiku Kecamatan Warungpring.

Cacahé warga Kabupaten Pemalang rikala taun 2013 yaiku : 1.279.596 wong. Urutan paling dhuwur yaiku saka  Kecamatan Pemalang cacahé 175.994 wong, Kecamatan Taman cacahé 160.277 wong mawa Kecamatan Petarukan ana 145.250 wong. Kecamatan Warungpring, Bodeh lan Pulosari yaiku telung kecamatan kang urutan  ngisor paling sethithik, yaiku para warga Kecamatan Warungpring cacahé 38.401 wong, Kecamatan Bodeh saakeh 53,912 wong lan Kecamatan Pulosari 55.253 wong.

Laju tuwuhan para warga Kabupatèn Pemalang saben taun sajroné sapuluh taun paling akhir yaiku saka taun 2000-2010 kurang luwih 0,004 persen. Laju tuwuhan iki kalebu cendhèk yèn dibandingna karo laju tuwuhan taun 1990-2000 sing gedhéné 1,28 persen, artiné ana pamudhunan laju tuwuhan para warga sing cukup signifikan. Iki bisa diartekné menawa program pamaréntah Kabupatèn Pemalang nyakaké laju tuwuhan para warga ana kasilé.

Sajarah 
Anané Pemalang ing abad XVI bisa digayutaké karo cathetan Rijkloff van Goens lan dhata ing buku W. Fruin-Mees sing njlèntrèhaké manawa ing taun 1575 Pemalang iku dadi salah siji saka 14 laladan kang mardika ing Pulo Jawa, sing dipanggedhèni déning pangéran utawa ratu. Ing perkembangané, Sénopati lan Panembahan Sedo Krapyak saka Mataram nelukaké laladan-laladan kasébut, ing antarané Pemalang. Wiwit iku Pemalang dadi laladan vasal Mataram sing dipréntah déning pangéran utawa ratu vasal.

Pemalang lan Kendhal ing mangsa sadurungé abad XVII iku laladan sing luwih wigati tinimbang Tegal, Pekalongan lan Semarang. Amarga saka iku dalan gedhé sing ngubungaké laladan pasisir lor karo laladan pedalaman Jawa Tengah (Mataram) sing ngliwati Pemalang lan Wiradésa dianggep dalan tuwa dhéwé sing ngubungaké rong kawasan mau.

Populasi sing ndunungi minangka pemukiman ing padésan sing wis tumata muncul ing kalamangsa abad wiwitan Masehi nganti abad XIV lan XV, lan sabanjuré tuwuh ngrembaka ing abad XVI, yaiku ing ing sajeroning mangsa perkembangan Islam ing Jawa sangisoré Krajan Demak, Cirebon lan Mataram.

Kagunan Kabudayan 

 Sintren, kesenian iki nggambaraké laku uripé bocah wadon sing isih gadhis, dilakokaké déning gadhis sing isih prawan lan durung akil balik.
 Jaran Ebleg
 Wayang Kulit
 Wayang Golèk
 Penganten Pemalangan utawi Penganten Sintren
 Jogèd Slendhang Pemalang
 Jogèd ATBM, sawijiné jogèd cekakan saka ukara Piranti Tenun Bukan Mesin, jogèd kanggo mromosikake prodhuk unggulan Pemalang wujud sarung tenun lurik asil kerajinan masarakat ing Kacamatan Taman.
 Baritan

Géografi 
Kabupatèn Pemalang wewatesan:

Pembagian Laladan Administratif 
Kabupatèn Pemalang dibagi dadi 14 kacamatan, lan dibagi manèh dadi pirang-pirang désa lan kalurahan. Pusat pemerintahané ing Kacamatan Pemalang.

Kejaba Pemalang, kutha-kutha kacamatan liyané sing cukup signifikan perkembanganané yaiku Comal, Petarukan, Ulujami, Randudongkal lan Moga.

Kacamatan ing Kabupatèn Pemalang yaiku:
 Moga
 Pulosari
 Belik
 Watukumpul
 Bodhèh
 Bantarbolang
 Randhudhongkal
 Pemalang
 Taman
 Petarukan
 Ampèlgadhing
 Comal
 Ulujami
 Warupring

Kabupatèn Pemalang akèhé saka suku Jawa. Ing sisih kulon lan kidul, pendunungé ngomongé nganggo basa Jawa dhialèk Tegal lan Banyumas, ing sisih wétan kaya ing Petarukan, Comal, Ulujami, Ampelgading lan Bodeh nganggo basa Jawa dhialèk Pekalongan.

Indhustri Rumah Tangga
 ATBM, Industri cilik krajinan Tenun ATBM akèh ditemoni ing Désa Wanarejan, Désa Bèji Kec. Taman Kabupatén Pemalang. Prodhuksi sing dihasilké awujud sarung kemabang / goyor sarung palekat kain lurik kas Pemalang Prodhuksi sarung goyor mau wis akèh sing ngerti lan pemasarané nganti luar laladan lan manca nganti tekan Afrika Timur lan Timur Tengah.
 Konveksi ing Ulujami.
 Sapu Glagah ing Majalangu.
 Krajinan Kulit Ula ing Comal.

Panggonan Pariwisata
 Pasisir Widuri. Obyèk wisata iki dadi andhalané Pemalang ing sèktor pariwisata, dumunung ing désa Widuri Kacamatan Pemalang. Pasisir iki duwé sesawangan sing éndah, mligi ing wektu sunset (srengéngé arep kangslup) lan sunrise (srengéngé arep njedhul).
 Kolam Renang dan Peristirahatan Moga
 Cepaka Wulung
 Curug Sibedil
 Curug Sipendok
 Telaga Silating
 Curug Bengkawah
 Gunung Gajah
 Goa Gunung Wangi
 Pasisir Joko Tingkir
 Pasisir Blendung
 Pasisir Widuri
 Bukit Mendelem
 Curug Lawang
 Curug Barong
 Telaga Rengganis
 Bèji Bening

Kuliner 
Panganan kas saka Pemalang yaiku grombyang, lonthong dhekem, kamir, lan apem Comal.

Tokoh Kawentar saka Pemalang 
 Jenderal Pulisi (Purn) Drs. Sutanto, mantan Kapolri kalamangsa 8 Juli 2005-30 September 2008, kepala Badan Intelijen Nagara 21 Oktober 2009-saiki.
 Torro Margens, aktor.
 Hendra Setiawan, atlet badminton.
 Kristina, penyanyi dangdut.
 Dulmatin, salah sijiné dhalang Bom Bali taun 2002, tiwas ing penggerebekan teroris di Pamulang, Tangerang Selatan.
 Muammar Z.A., qari lan hafiz internasional.

Cathetan suku

Pranala njaba 
 Pemalang Membangun, karya pribumi Pemalang 
 Situs wèb resmi Pamaréntah Kabupatèn Pemalang
 Pemalang Blog 

Pemalang
Pemalang